**Cerințe de redactare pentru proiectul de diplomă**

**Studii de licență**

**Specializarea**

**Inginerie Economică în Domeniul Electric, Electronic și Energetic**

1. **Conținutul proiectului de diplomă**
   1. Proiectul de diplomă constă în studiul, dezvoltarea, implementarea și testarea unor aplicații specifice specializării Inginerie Economică în Domeniul Electric, Electronic și Energetic. Conținutul proiectului de diplomă trebuie să reflecte ambele componente ale programului de studiu: pe de o parte componenta de inginerie electronică și pe de altă parte componenta de inginerie economică.

Componenta de inginerie economică este reflectată, conform planului de învățământ prin disciplinele: management, marketing, economie, contabilitate, management financiar, statistică aplicată, baze de date în economie, management logistic, managementul calității, managementul energiei, comerț electronic, sisteme inteligente de suport decizional.

Dacă lucrarea abordează cu precădere o tematică de inginerie electronică, componenta economică poate fi constituită din studii de piață, studii economico-financiare (analiza costurilor, optimizare de stocuri, analiza unor indicatori financiari şi predicții de performanţă a întreprinderii pe termen lung/scurt/mediu, analiza economică în vederea vânzării unei organizații/ ideii de afacere, analize de fezabilitate a ideii de afaceri conform tehnicilor studiate la microeconomie), eficientizarea logisticii, studiul curbei cererii/ofertei şi dimensionarea capacitații de producție în funcție de acestea, configurări ale modului de organizare/tipuri de tehnologii şi calculul beneficiului pecuniar şi al productivității muncii în diferite scenarii, econometrie, strategii de marketing, metode de management, aspecte referitoare la asigurarea calității, elemente de suport decizional, analize statistice, etc.

Dacă lucrarea abordează cu precădere o tematică de inginerie economică, componenta de inginerie electronică poate fi asigurată prin utilizarea unor studii de caz, rezolvarea unor probleme, utilizarea unor exemple, etc., specifice ingineriei electronice.

* 1. Din modul de elaborare și redactare a lucrării trebuie să rezulte cu claritate contribuțiile autorului în ceea ce privește fundamentarea teoretică, implementarea soluției/soluțiilor adoptate și a rezultatelor obținute (conform articolelor 3.8 – 3.11 de mai jos).
  2. Limbajul folosit trebuie să fie concis, tehnic, reflectând capacitatea studentului de a folosi vocabularul de specialitate.
  3. Dacă o temă este comună mai multor lucrări de finalizare a studiilor, fiecare lucrare trebuie să aibă un subtitlu care o individualizează. Partea comună între aceste lucrări nu poate depăși mai mult de 5% din conținut (articolele 3.8 – 3.11 de mai jos).
  4. Pasajele preluate din bibliografie (specificații tehnice, formule, tabele, figuri) vor fi însoțite de referința bibliografică specificată clar, între paranteze drepte.

1. **Forma proiectului de diplomă**
   1. Volumul proiectului de diplomă (conținutul menționat la articolele 3.8 – 3.11 de mai jos) este de minim 35 pagini – maxim 45 de pagini.
   2. Lucrarea se editează conform specificaţiilor din fișierul *SpecificatiiEditare*.
2. **Structura proiectului de diplomă**
   1. **Pagina de titlu** (inclusă în documentul *FoiCapat\_IEDEEE*)
   2. **Tema lucrării** (inclusă în documentul *FoiCapat\_IEDEEE*)
   3. **Declaratie pe propria răspundere** (inclusă în documentul *FoiCapat\_IEDEEE*)
   4. **Sinteza lucrării** / ***\*Abstract*** (inclusă în documentul *FoiCapat\_IEDEEE*)
   5. **Cuprins** / ***\*Content***
   6. **Rezumat în limba română**(5-8 pagini), dacă lucrarea este redactată într-o limbă de circulație internațională, conform Art. 5.1 din Regulament.

**Rezumat într-o limbă de circulație internațională** (engleză sau franceză) (5-8 pagini), dacă lucrarea este redactată în limba română, conform Art. 5.1 din Regulament.

* 1. **Planificarea activității/ \**Work planning* (ex. Microsoft Office Projects)**
  2. **Stadiul actual** / ***\*State of the Art*** (max. 10%) - documentare bibliografică având ca obiectiv fixarea referențialului în care se situează tema. Dacă lucrarea este în continuarea unora anterioare, trebuie precizat stadiul deja realizat, iar lucrările respective trebuie citate ca referință bibliografică.
  3. **Fundamentare teoretică** / *\*****Theoretical Fundamentals*** (max.30%) – soluții studiate, analizate și comentate, soluții adoptate, etc.
  4. **Implementarea soluţiei adoptate** / *\*****Implementation***(30%-40%) – descrierea integrală și detaliată a soluției utilizând o abordare descendentă (top-down): structura și descrierea schemelor bloc/circuitelor/modelelor/organigramelor; metode/proceduri/relatii de analiza/sinteza/simulare/dimensionare/alegere a componentelor, etc.
  5. **Rezultate experimentale**/ *\*****Experimental Results***(min. 10%) – prezentarea standurilor și metodelor cu care s-au determinat rezultatele experimentale, forme de undă măsurate, parametri măsurați şi determinaţi, forme de undă simulate și comentate, rezultate obținute în urma rulării programelor.
  6. **Concluzii** / *\*****Conclusions*** – se comentează corespondenţa dintre rezultatele experimentale obţinute şi cerinţele specificate în tema lucrării.
  7. **Bibliografie** / *\*****References***
  8. **Anexe** / *\*****Appendix*** - piese desenate-schemele electrice, sursa programului-comentată, informații preluate din surse bibliografice complementare-foi de catalog, specificații tehnice, etc.
  9. **CV-ul autorului – în format Europass**

*\* titlul capitolului dacă redactarea lucrării se face în limba engleză.*

1. **Predarea proiectului de diplomă**
   1. **Coperți** (fișierul *Coperti\_IEDEEE*). Coperțile se listează pe hârtie cartonată albă, format A4.
   2. **Conținut proiect. Conținutul proiectului (punctele 3.1 – 3.15 de mai sus) se listează pe hârtie albă, format A4, față-verso.**
   3. **Predarea proiectului. Proiectul se predă în două exemplare legate, împreună cu Fișa de verificare (fișierul *FisaVerificare\_IEDEEE*).**